"ऐन्टी कोरप्शन आलें "इनवैस्टीगेशन" ते सारी करी लेदी ऐ, पर शायद रपोर्ट अजें तक उनें "सबमिट"ल नईं कीती। बड्डे आदमी "इनवाल्वड" न। ओबी कोई कदम लैने च झकदे न। कोई कौल कौल ऐ जेका इस केस गी डील करा दा ऐ...।" इत्थें जगदीस गी यकदम कोई गल्ल चेता आई। मत्थे उप्परा त्रिवड़ी ढाइयै, इक बारी अपनी मां ते आशा पासै दिक्खियै उन्ने आखेया- "सच्च यार में आपूं गै इस बारे च तेरे कन्ने गल्ल करने लेई सोचा दा हा...ओ तेरे जीजा जी ऐन ना गान्धी नगर आले, कौल उन्दे घरा दे कन्ने गै रौंह्दा ऐ ओ जेकर इक बारी ओदे कन्ने मेरे बारे च गल्ल करी ओड़न... मेरा मतलब ऐ उन्दे आपस च किश रिलेशन ते होने गै न। अक्सर म्हलेदार न। की ?नईं?" उन्ने मेरे कोला हां कराने दी कोशश कीती।